**RÁMCOVÁ ZMLUVA O DIELO Strana 1/11**

## Dopravný podnik Bratislava, akciová spoločnosť

ako Objednávateľ

a

## [doplniť]

ako Zhotoviteľ

# RÁMCOVÁ ZMLUVA O DIELO A LICENČNÁ ZMLUVA

2025

TÁTO ZMLUVA (ďalej len „**Zmluva**“) je uzatvorená nižšie uvedeného dňa podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX,

štatutárny orgán: [doplniť]a [doplniť], kontaktná osoba pre technické veci: Mgr. Anna Tfirstová, telefón: + 421 (0)2 5950 1575, e-mail: tfirstova.anna@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e- mail: krokkerbolekova.eva@pb.sk (ďalej len „**Objednávateľ**”) na jednej strane; a

1. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť], e-mail: [doplniť] (ďalej len „**Zhotoviteľ**”) na druhej strane.

## Vzhľadom k tomu, že:

* 1. Objednávateľ má záujem o vykonanie diela – vypracovanie štúdie realizovateľnosti pre projekty nákupov obojsmerných električiek, vrátane CBA spolu s textovou časťou, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 46/2024„Nákupy obojsmerných električiek – štúdie a analýzy“;
	2. Zhotoviteľ sa stal úspešným uchádzačom realizovanej zákazky realizovanej interným číslom CP 46/2024 na predmet zákazky „Nákupy obojsmerných električiek – štúdie a analýzy“;
	3. Zmluvné strany majú záujem upraviť si vzájomné práva a povinnosti súvisiace s realizáciou Diela;

**DOHODLO sa nasledovné**:

# DEFINÍCIE A INTERPRETÁCIA ZMLUVNÝCH USTANOVENÍ

* + - 1. Pokiaľ nebude ďalej uvedené inak, potom budú maí výrazy použité v Zmluve s veľkými začiatočnými písmenami nasledovný význam:
				1. **Autorský zákon** znamená zákon č. 185/2015 Z. z. Autorský zákon v znení neskorších predpisov;
				2. **Cena za Dielo** znamená suma za vykonanie Diela, ktorá je pre jednotlivé časti Diela upravená v Prílohe 1

Zmluvy – Špecifikácia Diela, ktorá tvorí neoddeliteľnú súčasť Zmluvy;

* + - * 1. **Diela** znamená vypracovanie štúdie realizovateľnosti a CBA pre vybraný variant spolu s textovou časťou samostatne pre každý z nasledujúcich projektov: (i) Nákup veľkokapacitných obojsmerných električiek; (ii) nákup obojsmerných električiek s dĺžkou do 32.5 metra; Dielo je bližšie špecifikované v Prílohe 1 Zmluvy – Špecifikácia Diela, ktorá tvorí neoddeliteľnú súčasť Zmluvy;
				2. **Licencia** znamená výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Diela ako autorského diela, ktoré vyplýva zo Zmluvy a ustanovení Autorského zákona; pričom súčasťou Licencie je aj licencia na vydanie diela podľa

§ 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu;

* + - * 1. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
				2. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
				3. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
				4. **Preberací protokol** znamená protokol o odovzdaní a prevzatí Diela, podpísaný oprávnenými zástupcami Zmluvných strán;
				5. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese [https://rpvs.gov.sk/rpvs/;](https://rpvs.gov.sk/rpvs/)
				6. **Subdodávateľ** znamená fyzická alebo právnická osoba uvedená v zmluve uzatvorenej medzi Zhotoviteľom a Subdodávateľom, ktorá je poverená poskytovaním časti Diela, pričom zoznam Subdodávateľov je uvedený v Prílohe 3 Zmluvy – Zoznam Subdodávateľov;
				7. **Zmluvná strana** znamená Objednávateľ a/alebo Zhotoviteľ.
			1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
			2. V Zmluve, ak z kontextu nevyplýva iný zámer,
				1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
				2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane inovácií;
				3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
				4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
				5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

# PREDMET ZMLUVY

* + - 1. Predmetom Zmluvy je záväzok:
				1. Zhotoviteľa vykonať Dielo; a
				2. Objednávateľa zaplatiť Zhotoviteľovi Cenu za Dielo,

a to za podmienok stanovených Zmluvou.

* + - 1. Dielo bude realizované podľa potrieb Objednávateľa na základe čiastkových písomných objednávok, v ktorých Objednávateľ určí rozsah Diela a doručením objednávky Zhotoviteľovi sa objednávka považuje za potvrdenú Zhotoviteľom a je podkladom pre fakturáciu Ceny za Dielo. Potvrdená objednávka je záväzná a Zmluvné strany sú ňou viazané. Pre vylúčenie akýchkoľvek pochybností Zmluvné strany uvádzajú, že Objednávateľ nie je povinný vystaviť objednávky na všetky časti Diela v zmysle Prílohy 1 Zmluvy a Zhotoviteľ nemá právo domáhať sa vystavenia objednávky na všetky časti Diela v zmysle Prílohy 1 Zmluvy.
			2. Obchodovateľný finančný objem počas účinnosti Zmluvy je v celkovej výške **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
			3. Zhotoviteľ sa zaväzuje zrealizovať Dielo vo vlastnom mene, na vlastnú zodpovednosť a za podmienok dojednaných

v Zmluve.

* + - 1. Objednávateľ sa zaväzuje poskytovať Zhotoviteľovi pri plnení predmetu Zmluvy všetku nevyhnutne potrebnú súčinnosť.

# PODMIENKY ZHOTOVENIA A PREVZATIA DIELA

* + - 1. Zhotoviteľ sa zaväzuje vykonať Dielo v lehote najneskôr **do 35 (tridsaťpäť) kalendárnych dní odo dňa zadania objednávky podľa článku 2 bod 2.2 Zmluvy**, vrátane zapracovania pripomienok a schválenia Riadiacim orgánom / Sprostredkovateľským orgánom.
			2. Zhotoviteľ sa zaväzuje vykonať pre Objednávateľa Dielo na svoje náklady, za podmienok dohodnutých v Zmluve, v rozsahu podľa Prílohy 1 Zmluvy a na požadovanej odbornej úrovni. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy.
			3. Zhotoviteľ je povinný počas celej doby realizácie Diela plniť pokyny Objednávateľa, pričom v prípade potreby je zároveň povinný upozorniť Objednávateľa na nevhodnosť jeho pokynov.
			4. Zhotoviteľ je povinný poskytnúť Objednávateľovi kedykoľvek počas realizácie Diela čiastkové výsledky plnenia k nahliadnutiu a pripomienkovaniu a bez zbytočného odkladu informovať Objednávateľa o všetkých okolnostiach dôležitých pre záujmy Objednávateľa, ktoré Zhotoviteľ pozná alebo mal by poznať. Zhotoviteľ sa zaväzuje bezplatne a bezodkladne, najneskôr do 5 (piatich) Pracovných dní, odstrániť chyby a nedostatky Diela zistené pri kontrole Diela Objednávateľom.
			5. Objednávateľ je povinný spolupracovať so Zhotoviteľom v záujme zabezpečenia plynulého priebehu realizácie Diela za účelom riadnej realizácie Diela podľa ustanovení Zmluvy a poskytnúť Zhotoviteľovi všetku opodstatnene požadovanú súčinnosť.
			6. O odovzdaní a prevzatí Diela bude spísaný Preberací protokol podpísaný oprávnenými zástupcami Zmluvných strán. V prípade, že Dielo vykazuje akékoľvek vady, Objednávateľ nie je povinný Dielo prevziať až do úplného odstránenia vád. V prípade, ak Dielo vykazuje drobné vady, ktoré nebránia jeho riadnemu užívaniu, Objednávateľ je oprávnený Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom preberacieho protokolu odstránených vád Diela z preberacieho konania.
			7. Vlastnícke právo k Dielu prechádza na Objednávateľa dňom protokolárneho odovzdania Diela podľa tohto článku bod 3.6 Zmluvy bez výhrad, pričom osobnostné autorské práva ostávajú zachované. Zhotoviteľ sa zaväzuje udeliť Objednávateľovi Licenciu na používanie Diela podľa článku 5 Zmluvy.

# CENA ZA DIELO A PLATOBNÉ PODMIENKY

* + - 1. Cena za Dielo je stanovená v súlade so zákonom č. 18/1996 Z. z. o cenách v znení neskorších predpisov a je konečná, bez možnosti doúčtovania ďalších nákladov a zahŕňa všetky náklady súvisiace s realizáciou Diela, pričom v Cene za Dielo je započítané aj vyhotovenie Diela na CD/USB nosiči a/alebo inom nosiči podľa pokynu Objednávateľa a odmena za udelenie Licencie. K cene bude v čase fakturácie pripočítaná DPH v zmysle osobitných predpisov.
			2. Právo Zhotoviteľa na zaplatenie Ceny za Dielo vzniká riadnym odovzdaním Diela podľa článku 3 bod 3.6 Zmluvy. Zhotoviteľ vystaví Objednávateľovi faktúru na zaplatenie Ceny za Dielo na základe príslušnej objednávky podľa článku 2 bodu 2.2 Zmluvy a doručí ju Objednávateľovi najneskôr do 3 (troch) Pracovných dní odo dňa odovzdania Diela, pričom prílohou faktúry bude Preberací protokol podpísaný oprávnenými zástupcami Zmluvných strán v zmysle bodu 3.6 článku 3 Zmluvy.
			3. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, ITMS kód projektu a názov projektu, evidenčné číslo Zmluvy, pod ktorou je Zmluva evidovaná Objednávateľom a k faktúre bude pripojená príslušná objednávka a príslušný Preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
			4. Faktúra je splatná do **60 (šesťdesiat) dní** po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.

# UDELENIE LICENCIE

* + - 1. Zhotoviteľ priamo Zmluvou udeľuje Objednávateľovi v súlade s § 65 a nasl. Autorského zákona licenciu na použitie Diela. Zhotoviteľ udeľuje licenciu Objednávateľovi v rozsahu práva Dielo rozmnožovať, zverejňovať, publikovať, ďalej distribuovať udelené práva.
			2. Licenciou podľa tohto článku bod 5.1 Zmluvy sa rozumie výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Diela ako autorského diela, ktoré vyplýva zo Zmluvy a ustanovení Autorského zákona. Súčasťou tejto licencie je aj licencia na vydanie diela podľa § 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu.
			3. Zmluvné strany sa dohodli, že k udeleniu licencie dochádza momentom riadneho odovzdania a prevzatia Diela podľa článku 3 bod 3.6 Zmluvy.
			4. Zmluvné strany sa dohodli, že odmena za udelenie licencie je zhrnutá v Cene za Dielo.
			5. Zhotoviteľ týmto vyhlasuje, že v momente udelenia licencie je nositeľom všetkých osobnostných a majetkových práv

k Dielu ako k autorskému dielu. V prípade, ak má k zhotovenému Dielu akékoľvek autorské alebo iné práva duševného vlastníctva tretia osoba (ďalej len „diela tretej osoby“), Zhotoviteľ vyhlasuje, že má právo udelené diela tretej osoby použiť alebo ich z časti použiť. Objednávateľ je oprávnený diela tretej osoby podľa tohto bodu Zmluvy voľne užívať podľa vlastného uváženia, t.j. najmä rozmnožovať, zverejňovať, publikovať, a to sám alebo tiež prostredníctvom akýchkoľvek tretích osôb, v akomkoľvek rozsahu. Zhotoviteľ týmto Objednávateľovi udeľuje sublicenciu na diela tretej osoby podľa tohto bodu Zmluvy v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 Autorského zákona.

* + - 1. Zhotoviteľ týmto súhlasí, že Objednávateľ je oprávnený udeliť akejkoľvek tretej osobe podľa vlastného uváženia sublicenciu podľa tohto článku Zmluvy a/alebo tretej osoby podľa tohto článku Zmluvy v rozsahu delenej licencie/sublicencie podľa tohto článku Zmluvy. Objednávateľ je tiež oprávnený postúpiť udelenú licenciu podľa tohto článku Zmluvy akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať Zhotoviteľa o osobe postupníka.
			2. Zánik tejto Zmluvy nemá vplyv na trvanie licencií/sublicencií podľa tohto článku Zmluvy, pričom licencie/sublicencie podľa tohto článku Zmluvy nekončia zánikom Zmluvy a zostávajú naďalej platné a účinné.
			3. Zhotoviteľ v celom rozsahu zodpovedá, ak používaním udelenej licencie a/alebo diela tretej osoby v súlade s touto Zmluvou Objednávateľom, porušuje Objednávateľ autorské práva tretích osôb. V prípade porušenia autorských práv tretích osôb je Zhotoviteľ povinný uspokojiť nároky tretích osôb za Objednávateľa, a to vrátane nákladov spojených s právnou ochranou a obranou Objednávateľa.
			4. Objednávateľ je povinný oznámiť Zhotoviteľovi uplatnenie nárokov, z akýchkoľvek práv duševného vlastníctva v súvislosti s touto Zmluvou, treťou osobou. Zhotoviteľ je povinný do 5 (piatich) Pracovných dní poskytnúť Objednávateľovi všetku súčinnosť pri ochrane práv Objednávateľa.
			5. V prípade, ak Objednávateľovi na základe právoplatného rozhodnutia súdu alebo akéhokoľvek iného príslušného orgánu je zabránené užívať Dielo a/alebo dielo tretej osoby z dôvodu porušenia autorských práv tretích osôb, zaväzuje sa Zhotoviteľ obstarať pre Objednávateľa oprávnenie Dielo a/alebo Dielo tretej osoby ďalej užívať, prípadne sa Zhotoviteľ zaväzuje vykonať resp. zabezpečiť úpravu Diela a/alebo Diela tretej osoby tak, aby Objednávateľ mohol Dielo a/alebo Dielo tretej osoby užívať a neporušoval pritom autorského práva tretích osôb, a to bezodkladne.

# ZODPOVEDNOSŤ ZA VADY DIELA, ZÁRUKA A ZÁRUČNÁ DOBA

* + - 1. Zhotoviteľ poskytuje na Dielo záruku **12 (dvanásť) mesiacov**, pričom záručná doba začína plynúť odo dňa riadneho odovzdania Diela podľa článku 3 bod 3.6 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na odovzdanom Diele.
			2. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že vykonané Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.
			3. Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu a/alebo neboli naplnené všetky náležitosti súťažných podkladov a/alebo neboli zapracované všetky pripomienky riadiaceho orgánu/sprostredkovateľského orgánu.
			4. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
			5. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstráni počas záručnej doby reklamované vady Diela, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Zhotoviteľ.
			6. Zhotoviteľ je povinný začať s odstraňovaním vady Diela bezodkladne, najneskôr však do 5 (piatich) Pracovných dní odo dňa doručenia písomnej reklamácie Objednávateľa. Lehotu na odstránenie vád určí Objednávateľ písomne.
			7. Pokiaľ Zhotoviteľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bodu 6.6 Zmluvy, je Objednávateľ oprávnený tieto vady sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
			8. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Zhotoviteľa.
			9. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
			10. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.

# SANKCIE

* + - 1. Objednávateľ je oprávnený uplatňovať si zmluvnú pokutu vo výške 100 EUR ( slovom: sto eur) za každý deň omeškania s vykonaním Diela, ak je Zhotoviteľ v omeškaní s termínom plnenia podľa článku 3 bod 3.1 Zmluvy. Tým nie je dotknuté právo Objednávateľa na náhradu škody.
			2. V prípade omeškania Zhotoviteľa s odstraňovaním vád Diela v záručnej dobe podľa článku 6 Zmluvy je Objednávateľ oprávnený uplatňovať si zmluvnú pokutu vo výške 100 EUR (slovom: sto eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
			3. V prípade, že Objednávateľ odstúpi od Zmluvy z dôvodu porušenia Zmluvy zo strany Zhotoviteľa, Objednávateľ je oprávnený si uplatniť a Zhotoviteľ je povinný zaplatiť Objednávateľovi Zmluvnú pokutu vo výške 50 % Ceny za Dielo. Zmluvná pokuta bude splatná do 5 (piatich) dní od jej uplatnenia Objednávateľom. Týmto odsekom nie je dotknutý nárok Objednávateľa na náhradu škody.
			4. V prípade porušenia akejkoľvek povinnosti Zhotoviteľa podľa článku 5 Zmluvy, je Objednávateľ oprávnený uplatňovať si zmluvnú pokutu vo výške 10 000 EUR (slovom: desaťtisíc eur), a to aj opakovane za jednotlivé porušenie.
			5. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie Subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
	1. požadovať od Zhotoviteľa uhradenie zmluvnej pokuty vo výške 10 000 EUR (slovom: desaťtisíc eur), a to za každé porušenie ktorejkoľvek z vyššie uvedených povinností ako aj povinnosti uvedených v článku 10 Zmluvy, a to aj opakovane; a zároveň;
	2. odmietnuť plnenie vykonané Subdodávateľom Zhotoviteľom, ktorý nebol písomne schválený Objednávateľom podľa článku 10 bod 10.2 Zmluvy.
		+ 1. Zhotoviteľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy

za každý deň omeškania, ak je Objednávateľ v omeškaní s úhradou fakturovanej sumy.

* + - 1. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bod 7.1 až 7.4 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.
			2. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
			3. Objednávateľ si v prípade nároku na zaplatenie zmluvnej pokuty a nároku náhradu škody môže škodu odpočítať z akýchkoľvek čiastok splatných v prospech Zhotoviteľa. Uvedené sa nedotýka práva Objednávateľa požadovať úhradu náhrady škody.

# VYHLÁSENIA A ZÁRUKY

* + - * 1. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom: osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
				2. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na zhotovenie Diela, a riadne plní všetky povinnosti, porušenie ktorých by mohlo viesť k jeho zrušeniu;
				3. Zhotoviteľ potvrdzuje, že bol oboznámený so zámerom Objednávateľa, že vykonal pred uzavretím Zmluvy obhliadku staveniska a že je oboznámený s podmienkami, za ktorých má Dielo vykonať;
				4. je zapísaný v Registri partnerov verejného sektora, pokiaľ sa naňho takáto povinnosť vzťahuje;
				5. uzatvorenie alebo plnenie Zmluvy Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vztiahnu k akémukoľvek veriteľovi, pričom v tejto súvislosti nie je najmä odporovateľným právnym úkonom;
				6. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
			1. Zhotoviteľ berie na vedomie, že ak by Objednávateľ mal v čase podpisovania Zmluvy vedomosti o tom, že ktorékoľvek z vyhlásení Zhotoviteľa uvedené v tomto článku bod 8.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za vlastnosti Diela, ktoré si vymienil.
			2. Porušenie povinnosti Zhotoviteľa spôsobené nepravdivosťou niektorého z vyhlásení uvedených v tomto článku bod

8.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie

od Zmluvy.

* + - 1. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
				1. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
				2. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
				3. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Diela, a riadne plní všetky povinnosti, porušenie ktorých by mohlo viesť k jeho zrušeniu.

# KOMUNIKÁCIA ZMLUVNÝCH STRÁN

* + - 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
			2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
				1. v deň doručenia zásielky, ak bola zásielka doručená osobne alebo kuriérnou službou; alebo
				2. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
				3. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
			3. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.

# SUBDODÁVATELIA

1. Zhotoviteľ nesmie poveriť zhotovením Diela ako celku iný subjekt. Zhotovením časti Diela je Zhotoviteľ oprávnený poveriť Subdodávateľa.
2. Každá zmluva, na základe ktorej Zhotoviteľ poverí tretiu stranu zhotovením časti Diela sa považuje za zmluvu so Subdodávateľom. Zhotoviteľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Zhotoviteľ povinný uviesť časť Diela, ktorú má vykonať Subdodávateľ a presnú identifikáciu Subdodávateľa. Objednávateľ písomne upovedomí Zhotoviteľa o svojom rozhodnutí v lehote do 5 (piatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
3. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
4. Ak Objednávateľ zistí, že Subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto Subdodávateľa alebo aby Zhotoviteľ sám začal poskytovať časť Diela vykonávané týmto Subdodávateľom.
5. Časť Diela, ktorej zhotovením poveril Zhotoviteľ na základe zmluvného vzťahu Subdodávateľa, nesmie byť zverená Subdodávateľom tretej osobe.
6. Každé poverenie tretej strany poskytovaním časti Diela a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť Subdodávateľov len postupom v súlade so Zmluvou, t.j. písomným dodatkom k Zmluve.

# TRVANIE A ZÁNIK ZMLUVY

* + - 1. Zmluva sa uzatvára na dobu určitú, a to na 24 mesiacov odo dňa účinnosti Zmluvy alebo do vyčerpania finančného objemu podľa článku 2 bod 2.3 Zmluvy, podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 24 (dvadsaťštyri) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu.
			2. Zmluva bude predĺžená podľa predchádzajúcej vety uzatvorením písomného dodatku k Zmluve.
			3. Zmluva môže byť ukončená aj skôr ako je uvedené v tomto článku bod 11.1 Zmluvy, a to jednostranným okamžitým odstúpením od Zmluvy, jednostranným vypovedaním Zmluvy, alebo písomnou dohodou Zmluvných strán.
			4. V prípade predčasného ukončenia Zmluvy zo strany Objednávateľa má Zhotoviteľ nárok na úhradu Odplaty za tú časí Diela, ktorá bola vykonaná v súlade so Zmluvou a príslušnou objednávkou.
			5. Odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení Zmluvy a v ostatných prípadoch uvedených v Zmluve alebo v Obchodnom zákonníku.
			6. Za podstatné porušenie Zmluvy Objednávateľ okrem už uvedených podstatných porušení Zmluvy považuje prípady, ak Zhotoviteľ:
				1. nedodrží lehotu na plnenie Zmluvy podľa článku 3 bod 3.1 Zmluvy, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
				2. realizuje Dielo spôsobom, ktorý je v rozpore so Zmluvou alebo s príslušnými osobitnými predpismi, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
				3. pri realizácii Diela nepostupuje s odbornou starostlivosťou, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
				4. opakovane nevybaví reklamáciu spôsobom a v lehote podľa článku 6 Zmluvy, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;

poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 10 Zmluvy;

* + - * 1. niektoré z vyhlásení Zhotoviteľa podľa článku 8 bodu 8.1 Zmluvy sa ukáže ako nepravdivé; alebo
				2. okamihom udelenia Licencie nebude nositeľom všetkých osobnostných a majetkových práv k Dielu ako k autorskému dielu tak ako je uvedené v článku 5 bod 5.5 Zmluvy.
			1. Za podstatné porušenie Zmluvy Zhotoviteľ považuje prípad, ak Objednávateľ neposkytne Zhotoviteľovi súčinnosť podľa článku 2 bod 2.5 Zmluvy a podľa článku 3 bod 3.5 Zmluvy.
			2. Výzvy uvedené v tomto článku Zmluvy musia byť písomné a doručené na adresy uvedené v záhlaví Zmluvy.
			3. Objednávateľ je oprávnený bez akýchkoľvek sankcií odstúpiť od Zmluvy so Zhotoviteľom v prípade, kedy ešte nedošlo k plneniu zo Zmluvy medzi Objednávateľom a Zhotoviteľom, ak výsledky kontroly riadiaceho orgánu neumožňujú financovanie výdavkov vzniknutých zo Zmluvy.
			4. Objednávateľ má taktiež právo odstúpiť od Zmluvy ak Zhotoviteľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
			5. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení

od Zmluvy druhej Zmluvnej strane.

* + - 1. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
			2. Objednávateľ môže Zmluvu vypovedať aj bez udania dôvodu zaslaním písomnej výpovede Zhotoviteľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi.
			3. Zmluva zaniká aj na základe písomnej dohody Zmluvných strán.

# ZÁVEREČNÉ USTANOVENIA

* + - 1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
			2. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej

republiky.

* + - 1. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
			2. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
			3. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
			4. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
			5. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
			6. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
			7. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
			8. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
			9. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu, pričom Objednávateľ dostane 3 (tri) jej rovnopisy a Zhotoviteľ dostane 2 (dva) jej rovnopisy.

Príloha 1 – Špecifikácia Diela

Príloha č. 2 Cena za dielo

Príloha č. 3: Zoznam subdodávateľov

# PRÍLOHA 1

**ŠPECIFIKÁCIA DIELA**

Predmetom zákazky je vypracovanie Štúdie realizovateľnosti a CBA pre vybraný variant spolu s textovou časťou samostatne pre každý z nasledujúcich projektov:

1. **Nákup veľkokapacitných obojsmerných električiek**
2. **Nákup obojsmerných električiek s dĺžkou do 32,5 metra**

**Minimálny rozsah:**

analýza problému - dôkladná analýza, opis a zdokumentovanie problému (mapy, grafy, tabuľky), ktorým sa má Štúdia realizovateľnosti zaoberať.

**Opis kontextu**

* Východiská projektov;
* Prepojenie projektov na strategické dokumenty;
* Sociálno-ekonomický kontext projektov;
* Analýza problému.

**Opis projektu**

* Opis súčasnej infraštruktúry a siete, ktorých súčasťou by sa mal stať predmetný projekt.

**Inštitúcia**

* Inštitucionálna kapacita organizácií;
* Analýza stavu inštitúcie a identifikácia obmedzení (nedostatočné kapacity, chýbajúce skúsenosti, fiškálne obmedzenia, obmedzenie dodávateľov a pod.).

**Analýza ponuky a dopytu**

* Popis a analýza existujúcej ponuky, t.j. súčasná infraštruktúra a existujúce plány rozvoja danej lokality a infraštruktúry.

**Alternatívne možnosti projektu**

* Návrh reálnych a opodstatnených alternatív (vrátane strategických alternatív a špecifických variantov projektu s ohľadom na umiestnenie, rozsah, technologické faktory, náklady, pričom súčasťou musí byť aj tzv. variant „do-nothing“, t. j. scenár „bez investície“);
* Posúdenie alternatív (vrátane vysvetlení k rozhodnutiam, ktoré boli prijaté počas vývoja alternatív, ako aj vysvetlenia metód, ktoré boli použité pri posudzovaní variantov, a výsledky posúdenia);
* Analýza/porovnanie a výber preferovaného variantu musí byť založená na jasných, robustných a transparentných TEE (Technické, Environmentálne, Ekonomické, Dopravné) kritériách.

**Finančná analýza**

* Výpočet ukazovateľov finančnej analýzy;
* Výpočet príspevku EÚ;
* Výpočet finančnej udržateľnosti projektu.

**Ekonomická analýza**

* Zahrnutie a peňažné vyjadrenie netrhových dopadov;
* Diskontovanie odhadovaných nákladov a prínosov;
* Výpočet ukazovateľov ekonomickej výkonnosti.

**Posúdenie rizík**

* Analýza citlivosti;
* Analýza scenárov;
* Kvalitatívna analýza rizík a plán zmierňujúcich opatrení (matica rizík);
* Pravdepodobnostná analýza rizík.

**Environmentálne riešenia projektu**

* Cieľom tejto časti štúdie je identifikovať možné dopady (vplyvy) na životné prostredie pre každú alternatívu a tiež formulovať, ako boli environmentálne okolnosti brané do úvahy pri výbere preferovaného variantu.

Ekonomické posúdenie jednotlivých alternatív je potrebné spracovať podľa Metodickej príručky k tvorbe analýz nákladov a prínosov (CBA), verzia 1.0 (dostupná na <https://www.mindop.sk/ministerstvo-1/doprava-3/rezortne-metodiky/metodika-pre-vypracovanie-cba>).

Štúdia realizovateľnosti bude vypracovaná podľa Metodického rámca pre vypracovanie štúdie uskutočniteľnosti, veria 2.0 (dostupná na <https://www.mindop.sk/ministerstvo-1/doprava-3/rezortne-metodiky/metodika-pre-vypracovanie-su>).

Všetky potrebné aktuálne podklady potrebné k spracovaniu štúdie realizovateľnosti budú poskytnuté Obstarávateľom.

**Ďalšie požiadavky a informácie:**

* Štúdia realizovateľnosti a CBA sa budú považovať za riadne dodané po naplnení všetkých náležitostí v zmysle súťažných podkladov a zároveň po zapracovaní všetkých pripomienok od Riadiaceho orgánu / Sprostredkovateľského orgánu. Je dôležité zabezpečiť, aby bola naplnená požadovaná kvalita dodania, pričom výsledky musia byť popísané jednoznačne a zrozumiteľne.
* Dodaná Štúdia realizovateľnosti a CBA, vrátane všetkých dodatočných materiálov vypracovaných pre účel Štúdie realizovateľnosti a CBA spracovateľom, sa stane intelektuálnym vlastníctvom žiadateľa/iného navrhovateľa, a tým pádom môže byť bez obmedzení použitá na ďalšie účely (napr. zverejnenie).
* Dodaná Štúdia realizovateľnosti a CBA musia byť označené rozšíreným logo EÚ pre P SK, v súlade s aktuálnym znením Manuálu pre informovanie a komunikáciu Program Slovensko, dostupné na

<https://eurofondy.gov.sk/wp-content/uploads/2024/05/MU_c_13_verzia_1_0.pdf>

1. **Miesto odovzdania predmetu zákazky:** Dopravný podnik Bratislava, akciová spoločnosť, Bratislava

# PRÍLOHA 2

**CENA ZA DIELO**

|  |  |  |  |  |
| --- | --- | --- | --- | --- |
| **Časť** | **Názov** | **Suma bez DPH** | **DPH** | **Suma s DPH** |
|  | Vypracovanie Štúdie realizovateľnosti pre projekt „**Nákup veľkokapacitných obojsmerných električiek“** |  |  |  |
|  | Vypracovanie CBA spolu s textovou časťou pre vybraný variant pre projekt „**Nákup veľkokapacitných obojsmerných električiek“** |  |  |  |
| 1.
 | Vypracovanie Štúdie realizovateľnosti pre projekt „**Nákup obojsmerných električiek s dĺžkou do 32,5 metra“** |  |  |  |
|  | Vypracovanie CBA spolu s textovou časťou pre vybraný variant pre projekt „**Nákup obojsmerných električiek s dĺžkou do 32,5 metra“** |  |  |  |
| **Cena spolu** |  |  |  |

# PRÍLOHA 3

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke v EUR bez DPH** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
| [doplniť] | [doplniť] | [doplniť] | [doplniť] | [doplniť] | [doplniť] |

**PODPISY ZMLUVNÝCH STRÁN**

V Bratislave dňa

## Dopravný podnik Bratislava, akciová spoločnosť

Meno: [doplniť]

Funkcia: [doplniť]

Meno: [doplniť]

Funkcia: [doplniť]

V [doplniť] dňa

## [doplniť]

Meno: [doplniť]

Funkcia: [doplniť]

Meno: [doplniť]

Funkcia: [doplniť]